20. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 749 της 6/12 Νοεμ. 1974 (ΦΕΚ Α΄ 329) Περί συστάσεως θέσεων Συντηρητού Ανελκυστήρων επί σχέσει ιδιωτικού δικαίου αορίστου χρόνου παρά τω Ε.Μ. Πολυτεχνείω. Άρθρον μόνον.-1.Συνιστώνται παρά τω Ε.Μ. Πολυτεχνείω και εις βάρος της ιδιαιτέρας περιουσίας αυτού 5 θέσεις Συντηρητών Ανελκυστήρων επί συμβάσει ιδιωτικού δικαίου, αορίστου χρόνου, διεπόμεναι υπό των διατάξεων των Ν.Δ. 385/1969 (τόμ. 2 σελ. 358,61) και 1198/1972 (τόμ. 2Β σελ. 420,51). 2.Ως ειδικά τυπικά προσόντα διορισμού εις τας δια της παρ. 1 του παρόντος συνιστωμένας θέσεις ορίζονται, Απολυτήριον Δημοτικού Σχολείου, άδεια ασκήσεως επαγγέλματος Συντηρητού Ανελκυστήρων ως και ειδική εμπειρία προσηκόντως αποδεικνυομένη. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 